नैना देवी हिमालयन पक्षी संरक्षण रिजर्व
नैना देवी हिमालयन पक्षी संरक्षण रिजर्व भारत में उत्तराखण्ड राज्य के नैनीताल जिले में स्थित एक वन्यजीव अभ्यारण्य है। यह आरक्षित वन उत्तराखंड के कुमाऊँ क्षेत्र में स्थित है, और नैनीताल वन प्रभाग के दायरे में आता है। वर्तमान में नैनीताल वन प्रभाग में कई पक्षी विहारपथ और वन क्षेत्र हैं, जिनमें समशीतोष्ण चौड़ी पत्ती वाले वनों और अल्पाइन घास के मैदानों से लेकर रोडोडेंड्रोन झाड़ियों तक विभिन्न प्रकार के पेड़-पौधे स्थित हैं। अलग-अलग ऊंचाइयों वाले क्षेत्र में फैला होना इस वन क्षेत्र को पक्षियों की एक बड़ी संख्या को संभाल सकने में सक्षम बनाता है।